
Esimerkkejä arvioitavista töistä ja työtavoista tavoitteittain
Vieraat kielet, A-oppimäärä
	Kasvu kulttuuriseen moninaisuuteen ja kielitietoisuuteen
	Oppimisen tavoitteet
	Esimerkkejä arvioitavista töistä ja työtavoista

	T1 edistää oppilaan taitoa pohtia opiskeltavan kielen asemaan liittyviä arvoja ja ilmiöitä sekä antaa oppilaalle valmiuksia kehittää kulttuurien välistä toimintakykyä
	Oppilas oppii tuntemaan kohdekielen asemaan ja variantteihin liittyviä arvoja. Hän oppii kielialueen maiden kulttuureja ja elämänmuotoja. Oppilas oppii kehittämään kulttuurien välistä toimintakykyään.
	Ryhmä-, pari- ja yksilötyönä tehdyt projektityöt ja miniesitelmät eri teemoista (juhlat, ruokakulttuuri, henkilökuvat, maantuntemus jne). Sosiaalisen median viestintämuotoja ja sosiaalista mediaa hyödyntävät aiheen käsittelyt. Simulaatiot ja roolikortit. 

	T2 kannustaa löytämään kiinnostavia kohdekielisiä sisältöjä ja toimintaympäristöjä, jotka laajentavat oppilaan maailmankuvaa
	Oppilas oppii löytämään kohdekielisiä aineistoja ja toimintaympäristöjä, jotka laajentavat oppilaan maailmankuvaa.
	Tuotokset, joissa oppilas pohtii eri tavoin kielen oppimistaan, oppimispäiväkirjat, portfoliotyöskentely. Oppilaan harrastusten ja kiinnostuksen kohteiden esittely kohdekielellä, puheenvuorot ja miniesitelmät. Tiedonhaku ja raportointi.

	T3 ohjata oppilasta havaitsemaan, millaisia säännönmukaisuuksia kohdekielessä on ja miten samoja asioita ilmaistaan muissa kielissä, sekä käyttämään kielitiedon käsitteitä oppimisensa tukena
	Oppilas oppii löytämään kohdekielen säännönmukaisuuksia ja vertailemaan kohdekieltä muihin kieliin. Hän oppii käyttämään kohdekielen kielitiedon käsitteitä oppimisensa tukena.
	Kielioppiin, sananmuodostukseen ja lauserakenteisiin liittyvät pari- ja ryhmätyöt. Videot, esittelyt, podcastit sekä muut erilaisilla esitystyökaluilla tehdyt koosteet, joita voidaan esittää pienissä ryhmissä tai koko opetusryhmälle.

	Kielenopiskelutaidot
	Oppimisen tavoitteet
	Esimerkkejä arvioitavista töistä ja työtavoista

	T4 rohkaista oppilasta asettamaan tavoitteita, hyödyntämään monipuolisia tapoja oppia kohdekieltä ja arvioimaan oppimistaan itsenäisesti ja yhteistyössä sekä ohjata oppilasta rakentavaan vuorovaikutukseen, jossa tärkeintä on viestin välittyminen

	Oppilas oppii asettamaan tavoitteita kielten opiskelulle ja reflektoimaan oppimistaan itsenäisesti ja yhdessä muiden kanssa. Hän käyttää erilaisia tapoja oppia kieliä ja löytää niistä itselleen tehokkaimmat. Oppilas oppii tapoja toimia vuorovaikutuksessa rakentavasti.
	Oppimispäiväkirjat ja portfoliot, joissa pohdintaa oppilaan tavoitteista ja erilaisista tavoista opiskella kieltä.
Tuotosten tai työskentelyn itsearviointi suullisesti tai kirjallisesti. 

	T5 kehittää oppilaan itsenäisyyttä soveltaa luovasti kielitaitoaan sekä jatkuvan kielenopiskelun valmiuksia
	Oppilas oppii soveltamaan ja kehittämään kielitaitoaan itsenäisesti myös koulun päätyttyä. Hän oppii hyödyntämään ympäristönsä kielellisiä virikkeitä. Oppilaalle kehittyy luottamus itseensä kielenoppijana.
	Oppimispäiväkirjat tai portfoliotyöskentely. Itsearvioinnit tehtävien jälkeen. Oppilaan omien aineistoiden hyödyntäminen. Tiedonhaku. Viikkosuunnitelma oppilaiden omine oppimistehtävineen.


	Kehittyvä kielitaito, taito toimia vuorovaikutuksessa
	Oppimisen tavoitteet
	Esimerkkejä arvioitavista töistä ja työtavoista

	T6 rohkaista oppilasta harjoittelemaan monenlaisia jokapäiväisiä viestintätilanteita sekä toimimaan niissä aloitteellisesti
	Oppilas oppii toimimaan jokapäiväisissä viestintätilanteissa aloitteellisesti.
	Toistuvat, jokapäiväiseen elämään liittyvät dialogit ja ryhmäkeskustelut. Oppilaan aloitteellisuuden tarkkailu ja dokumentointi rutiininomaisissa tilanteissa (esim. tervehtiminen, kuulumisten ja voinnin kysyminen ja vastaaminen, omat tekemiset, harrastukset ja aikataulut). 

	T7 ohjata oppilasta olemaan aktiivinen viestintätilanteessa sekä syventämään taitoaan käyttää kohdekielisiä viestinnän keinoja, vakiintuneita fraaseja, kierto- ja täyteilmauksia ja muuta kompensaatiota
	Oppilas oppii toimimaan aktiivisesti viestintätilanteessa. Hän oppii hyödyntämään viestintästrategioita.
	Toistuvat, jokapäiväiseen elämään liittyvät dialogit ja ryhmäkeskustelut. Oppilaan aktiivisuuden sekä viestintästrategioiden tarkkailu ja dokumentointi rutiininomaisissa tilanteissa (esim. tervehtiminen, kuulumisten ja voinnin kysyminen ja vastaaminen, omat tekemiset, harrastukset ja aikataulut). 

	T8 ohjata oppilasta kiinnittämään huomiota kulttuurisesti sopivaan kielenkäyttöön viestinnässä, johon liittyy mielipiteiden ja asenteiden esiin tuomista
	Oppilas oppii käyttämään kohdekieltä kulttuurisesti sopivalla tavalla viestinnässä.
	Toistuvat, jokapäiväiseen elämään liittyvät dialogit ja ryhmäkeskustelut. Oppilaan kulttuuritietoisuuden ja kohteliasuuden sekä viestintästrategioiden tarkkailu ja dokumentointi esim. tilanteissa (esim. tapaaminen, kutsu, pyyntö, anteeksipyyntö, mielipiteen esittäminen ja sujuva keskustelu). 

	Kehittyvä kielitaito, taito tulkita tekstejä
	Oppimisen tavoitteet

	Esimerkkejä arvioitavista töistä ja työtavoista

	T9 tarjota oppilaalle mahdollisuuksia tulkita erilaisia tekstejä, myös selväpiirteisiä asiatekstejä, joista hankitaan tietoa, ja ohjata käyttämään tulkinnassa päättelytaitoa ja keskeisen sisällön ymmärtämistä
	Oppilas oppii tulkitsemaan puhuttuja ja kirjoitettuja tekstejä. Hän oppii tekstien ymmärtämisstrategioita.
	Erilaisten tekstien ymmärtämiseen keskittyvät tehtävät kuten esim. sisältökysymykset, täydennystehtävät, juonirungot, mind-mapit, ydinasioiden koonti, omien kysymysten laatiminen, omien aloitusten ja jatkojen kirjoittaminen ryhmissä, parityönä tai itsenäisesti. 

	Kehittyvä kielitaito, taito tuottaa tekstejä
	Oppimisen tavoitteet

	Esimerkkejä arvioitavista töistä ja työtavoista

	T10 tarjota oppilaalle mahdollisuuksia tuottaa puhetta ja kirjoitusta laajenevasta aihepiiristä kiinnittäen huomiota myös keskeisiin rakenteisiin ja ääntämisen perussääntöihin
	Oppilas oppii ilmaisemaan itseään suullisesti ja kirjallisesti käyttäen kohdekielen keskeistä sanastoa ja keskeisiä rakenteita. Hän oppii ääntämään ymmärrettävästi.
	Laaja-alainen tekstikäsitys huomioiden erilaisten tuotosten ja ääntämisen tarkkailu ja dokumentointi. Erilaisten viestien kirjoittaminen ja ikäkaudelle tyypillisistä arkipäiväisistä asioista kertominen (mitä tekee, teki viikonloppuna, harrastukset, ihmissuhteet, koulu, opiskelu, tulevaisuus jne.) Kirjalliset ja suulliset miniesitelmät.



